CELEX: 32018D1193
Language: hr
Date: 2018-08-21 00:00:00
Title: Provedbena odluka Komisije (EU) 2018/1193 оd 21. kolovoza 2018. o završetku antidampinškog postupka u vezi s uvozom silicija podrijetlom iz Bosne i Hercegovine i Brazila

22.8.2018   
               
               
                  HR
               
               
                  Službeni list Europske unije
               
               
                  L 211/5
               
            
         PROVEDBENA ODLUKA KOMISIJE (EU) 2018/1193
         оd 21. kolovoza 2018.
         o završetku antidampinškog postupka u vezi s uvozom silicija podrijetlom iz Bosne i Hercegovine i Brazila
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1) („osnovna uredba”), a posebno njezin članak 9. stavak 1.,
         budući da:
         A.   POKRETANJE I POSTUPAK
         
         
                     (1)
                  
                  
                     Dana 19. prosinca 2017. Europska komisija („Komisija”) pokrenula je antidampinški ispitni postupak u pogledu uvoza u Uniju silicija podrijetlom iz Bosne i Hercegovine i iz Brazila te objavila obavijest o njegovu pokretanju u Službenom listu Europske unije (2).
                  
               
                     (2)
                  
                  
                     Ispitni postupak pokrenut je nakon pritužbe koju su podnijela društva Ferroatlántica i Ferropem („podnositelji pritužbe”), koji čine više od 85 % ukupne proizvodnje silicija u Uniji. Pritužba je sadržavala dokaze prima facie o štetnom dampingu, koji su se smatrali dostatnima da se opravda pokretanje postupka.
                  
               
                     (3)
                  
                  
                     Komisija je o pokretanju ispitnog postupka obavijestila podnositelje pritužbe, poznate proizvođače izvoznike u Bosni i Hercegovini i Brazilu, poznate uvoznike, korisnike i ostale strane za koje se zna da se postupak na njih odnosi te predstavnike Bosne i Hercegovine i Brazila. Zainteresirane strane imale su mogućnost pisanim putem iznijeti svoje stavove i zatražiti saslušanje u roku određenom u Obavijesti o pokretanju postupka.
                  
               B.   POVLAČENJE PRITUŽBE I ZAVRŠETAK POSTUPKA
         
         
                     (4)
                  
                  
                     Podnositelji pritužbe 7. svibnja 2018. obavijestili su e-poštom Komisiju o želji da povuku svoju pritužbu.
                  
               
                     (5)
                  
                  
                     Na temelju članka 9. stavka 1. osnovne uredbe postupak se može završiti ako se pritužba povuče osim ako je završetak protivan interesu Unije.
                  
               
                     (6)
                  
                  
                     Ispitnim postupkom nisu otkriveni razlozi zbog kojih bi navedeni završetak bio protivan interesu Unije. Stoga je Komisija zaključila da bi ispitni postupak u vezi s uvozom u Uniju silicija podrijetlom iz Bosne i Hercegovine i iz Brazila trebalo završiti.
                  
               
                     (7)
                  
                  
                     Zainteresirane strane o tome su obaviještene te su imale priliku dostaviti primjedbe. Međutim, Komisija nije zaprimila primjedbe koje bi pokazale da bi završetak bio protivan interesu Unije.
                  
               
                     (8)
                  
                  
                     Komisija stoga zaključuje da bi antidampinški postupak u vezi s uvozom u Uniju silicija podrijetlom iz Bosne i Hercegovine i iz Brazila trebalo završiti bez uvođenja mjera.
                  
               
                     (9)
                  
                  
                     Ova je Odluka u skladu s mišljenjem Odbora uspostavljenog člankom 15. stavkom 1. osnovne uredbe,
                  
               DONIJELA JE OVU ODLUKU:
         
            Članak 1.
            Završava se antidampinški postupak u vezi s uvozom silicija sa stvarnim masenim udjelom silicija manjim od 99,99 %, podrijetlom iz Bosne i Hercegovine i iz Brazila, trenutačno razvrstan u oznaku KN 2804 69 00.
         
         
            Članak 2.
            Ova Odluka stupa na snagu dan nakon objave u Službenom listu Europske unije.
         
         
            Sastavljeno u Bruxellesu 21. kolovoza 2018.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 176, 30.6.2016., str. 21.
         
         
            (2)  Obavijest o pokretanju antidampinškog postupka u vezi s uvozom silicija podrijetlom iz Bosne i Hercegovine i Brazila (SL C 438, 19.12.2017., str. 39.).